哈爾濱啤酒

哈爾濱啤酒集團有限公司係中國最早嘅啤酒製造商，佢哋生產嘅「哈爾濱啤酒」係中國最早嘅啤酒牌子，到而家重係風行中國各地。

1900年，俄國生意人開咗中國第一間啤酒廠——烏盧布列夫斯基啤酒廠，正式生產「哈爾濱啤酒」。後來酒廠先後畀捷克人、中國人同日本仔經營過。1950年，「哈爾濱啤酒廠」由蘇聯紅軍交咗畀中華人民共和國政府。

2002年，哈爾濱啤酒集團有限公司喺香港交易所主板招股上市。但係到2004年就畀美國釀酒商Anheuser-Busch收購咗99.66%股權，然後將公司私有化咗。

主要牌子

哈啤系列
哈啤集團總公司嘅產品都叫做「哈爾濱啤酒」或者「哈啤」，再根據唔同嘅原料、製造過程、口感改成唔同嘅名，主要有：

清爽 
 淡爽 
 勁爽 
 特製超鮮 
 小麥王 
 1900經典 
 冰純

其他牌子
主要係哈啤集團各間分公司嘅產品，即係哈啤集團收購咗各地啤酒廠之後保留嘅原牌子，例如泉雪啤酒。

攷

哈尔滨啤酒

啤酒牌子